LHBANK ออกเงินฝากคู่ประกันชีวิต 24 เดือน
LHBANK ออกเงินฝากคู่ประกันชีวิต 24 เดือน ชูดอกเบี้ย 2.40-2.45% คุ้มครองนานถึง 10 ปี และยังได้รับเงินคืนจากกรรมธรรม์สูงถึง 6% ทุกปี พร้อมรับความคุ้มค่ากับสิทธิประโยชน์การลดหย่อนภาษีเงินได้บุคคลธรรมดาสูงสุด 100,000 บาท
4 มี.ค. 2560

นายไพรัช ตระหง่านเรือง ผู้ช่วยกรรมการผู้จัดการ สายงานกิจการสาขา ธนาคารแลนด์แอนด์เฮ้าส์ จำกัด (มหาชน) หรือ LHBANK เปิดเผยว่า ธนาคารได้ออกผลิตภัณฑ์เงินฝากพร้อมทำประกันชีวิต เพื่อเพิ่มทางเลือกในการออมเงินที่ให้ผลตอบแทนสูง พร้อมมั่นใจกับการคุ้มครองชีวิต และเป็นการสร้างวินัยการออมเงินให้กับลูกค้า
ได้แก่ เงินฝากประจำระยะเวลา 24 เดือน วงเงินฝากตั้งแต่ 60,000 บาทขึ้นไป อัตราดอกเบี้ย 2.40% และวงเงินฝากตั้งแต่ 200,000 บาทขึ้นไป อัตราดอกเบี้ยสูงถึง 2.45% พร้อมรับดอกเบี้ยรายเดือน พร้อมกับการซื้อประกันชีวิต LH Bank Life 510 ที่ชำระเบี้ยประกันเพียง 5 ปี ให้ความคุ้มครองนานถึง 10 ปี  และยังได้รับเงินคืนจากกรรมธรรม์สูงถึง 6% ทุกปี พร้อมรับความคุ้มค่ากับสิทธิประโยชน์การลดหย่อนภาษีเงินได้บุคคลธรรมดาสูงสุด 100,000 บาท